Bank en depot sal nie sluit nie, sê Peya - Regering - Republikein
Wednesday, July 08th, 14:07:32
Denver Kisting – Die minister van inligting en kommunikasietegnologie, dr. Peya Mushelenga (foto, Nampa), sê mnr. Knowledge Ipinge, raadslid van die Walvisbaai- stedelike kiesafdeling, het nie die reg om te gelas 'n handelsbank en 'n vragmotordepot moet sluit nie.
Mushelenga sê die kabinet het gister oor die kwessie beraadslaag en beslis Ipinge se aankondiging is ongeldig.
Die minister het vanoggend dié besluit by die Covid-19-kommunikasiesentrum (CCC) bekend gemaak.
Ipinge se aankondiging het gekom nadat 'n vragmotorbestuurder langs die kus positief getoets het vir die virus en onder meer dié twee besighede besoek het.